CELEX: 62009TA0040
Language: sk
Date: 2016-03-01 00:00:00
Title: Vec T-40/09: Rozsudok Všeobecného súdu z 1. marca 2016 – Advance Magazine Publishers/ÚHVT – Selecciones Americanas (VOGUE CAFÉ) („Ochranná známka Spoločenstva — Námietkové konanie — Slovná ochranná známka Spoločenstva VOGUE CAFÉ — Skoršie národné obrazové ochranné známky Vogue a VOGUE studio a prihláška obrazovej ochrannej známky Spoločenstva VOGUE — Riadne používanie skorších ochranný ch známok — Článok 42 ods. 2 nariadenia (ES) č. 207/2009“)

18.4.2016   
            
            
               SK
            
            
               Úradný vestník Európskej únie
            
            
               C 136/24
            
         Rozsudok Všeobecného súdu z 1. marca 2016 – Advance Magazine Publishers/ÚHVT – Selecciones Americanas (VOGUE CAFÉ)
   (Vec T-40/09) (1)
   
   ((„Ochranná známka Spoločenstva - Námietkové konanie - Slovná ochranná známka Spoločenstva VOGUE CAFÉ - Skoršie národné obrazové ochranné známky Vogue a VOGUE studio a prihláška obrazovej ochrannej známky Spoločenstva VOGUE - Riadne používanie skorších ochranný ch známok - Článok 42 ods. 2 nariadenia (ES) č. 207/2009“))
   (2016/C 136/33)
   Jazyk konania: angličtina
   
      Účastníci konania
   
   
      Žalobkyňa: Advance Magazine Publishers, Inc. (New York, Spojené štáty) (v zastúpení: T. Alkin, barrister)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne R. Pethke a D. Botis, neskôr I. Harrington, splnomocnení zástupcovia)
   
      Ďalší účastník konania pred odvolacím senátom ÚHVT: Selecciones Americanas, SA (Sitges, Španielsko)
   
      Predmet veci
   
   Žaloba podaná proti rozhodnutiu štvrtého odvolacieho senátu ÚHVT z 19. novembra 2008 (vec R 0280/2008-4) týkajúcemu sa námietkového konania medzi Selecciones Americanas, SA a Advance Magazine Publishers, Inc.
   
      Výrok rozsudku
   
   
               1.
            
            
               Nie je potrebné rozhodnúť o návrhu na zrušenie rozhodnutia štvrtého odvolacieho senátu ÚHVT z 19. novembra 2008 (vec R 0280/2008-4) v rozsahu, v akom sa v ňom konštatuje existencia pravdepodobnosti zámeny medzi prihlasovanou ochrannou známkou Spoločenstva VOGUE CAFÉ a obrazovou španielskou ochrannou známkou VOGUE studio zapísanou pod číslom 2529728.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Advance Magazine Publishers, Inc. je povinná nahradiť trovy konania.
            
         
      (1)  Ú. v. EÚ C 82, 4.4.2009.